હાલમાં વરસાદની કમી છે અને ખેડૂતોનો મોલ સુકાઈ છે માટે નર્મદા કેનાલનું પાણી આપવું જરૂરી છે. રાણપુરથી નીંગાળાથી વલભીપુર તાલુકાના ગામના છેવાડાનાં ગામ સુધી પાણી ન મળવાની ફરીયાદ છે જેથી દિવસ બેમાં ગઢડા, ઉમરાળા અને વલભીપુર તાલુકાના નર્મદા કેનાલના વિસ્તારમાં સમાવેશ ગામોમાં નર્મદા કેનાલમાં પાણી મળી જાય તે બાબતે તાકીદે કાર્યવાહી કરવા અને બે દિવસમાં કોઈ પગલા નહીં ભરાય તો આત્મવિલોપન કરવાની ગઢડાનાં ધારાસભ્ય પ્રવિણભાઈ મારૂએ તંત્રને ચિમકી આપી છે.